laion/Wikipedia-Exotic huggingface dataset:
קבוע קולון

קבוע קולון הוא קבוע פיזיקלי, המופיע בחוק קולון. הקבוע מופיע במשוואות של התורה האלקטרומגנטית. הקבוע מסומן באות K וגודלו ביחידות cgs: K = 1 d y n ⋅ c m 2 e s u 2 {\displaystyle K=1{\frac {dyn\cdot cm^{2}}{esu^{2}}}} ביחידות הסטנדרטיות SI, גודלו הוא   K = c 2 ⋅ 10 − 7 = 8.98755 ⋅ 10 9 ≈ 9 ⋅ 10 9 N ⋅ m 2 C 2 {\displaystyle \ K=c^{2}\cdot 10^{-7}=8.98755\cdot 10^{9}\approx 9\cdot 10^{9}{\frac {N\cdot m^{2}}{C^{2}}}} C היא קולון - יחידת מידה למטען חשמלי. c היא מהירות האור. הקבוע K איננו קבוע בסיסי של הפיזיקה והוא בעצם נגזר מקבוע אחר בעל משמעות פיזיקלית: זהו קבוע הדיאלקטריות של הריק המסומן כ- ϵ 0 {\displaystyle \epsilon _{0}} ערך קבוע זה הוא   8.8541 × 10 − 12 {\displaystyle \ 8.8541\times 10^{-12}} ביחידות SI, כך ש־ K = 1 4 π ϵ 0 {\displaystyle K={\frac {1}{4\pi \epsilon _{0}}}} הקבוע מופיע בחוק קולון: F = K q 1 q 2 r 2 {\displaystyle F={K}{\frac {q_{1}q_{2}}{r^{2}}}} ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
ישמעאל (פירושונים)

האם התכוונתם ל... ישמעאל – דמות מקראית. בנו של אברהם ישמעאל בן נתניה – רוצחו של גדליהו בן אחיקם רבי ישמעאל בן אלישע כהן גדול – מראשי הדור הראשון של התנאים. מעשרת הרוגי מלכות רבי ישמעאל – מגדולי הדור השלישי של התנאים. חברו של רבי עקיבא רבי ישמעאל בן רבי יוסי – מאחרוני התנאים וראשוני האמוראים מתלמידיו של רבי יהודה הנשיא ישמעאל כהן טנוג'י – רב בן המאה ה-16, חי ופעל במצרים ובתוניסיה. ישמעאל (ספר) – ספר מייצג של זרם האקולוגיה המעמיקה, שנכתב על ידי הסופר האמריקאי דניאל קווין ישמעאל – דמות המספר בספר מובי דיק, שנכתב על ידי הסופר הרמן מלוויל אסמאעיל ישמעאל הכהן אישים ששמם הפרטי הוא ישמעאל
רשת גנטית

רשת גנטית היא רשת שליטה ובקרה על תהליכי ייצור של חלבונים בתא ביולוגי. הרשת הגנטית מאפשרת לתא להביא לידי ביטוי גנים שונים, ולכן בעזרתה יכולים שני תאים בעלי אותו מטען תורשתי להתנהג באופן שונה (לדוגמה: תא עצם ותא שריר) ותא יחיד יכול להתנהג באופן שונה בתגובה לתנאי הסביבה (יום/לילה, נוכחות סוכרים שונים ועוד). ערך מורחב – התבטאות גנים חלבון מיוצר על סמך הקוד הגנטי המקודד בDNA בתהליך דו-שלבי: שעתוק שבו נוצרת מולקולת mRNA ממקטע ה-DNA המתאים (שהוא הגן המקודד חלבון זה). תרגום שבו נוצר החלבון ממולקולת ה- mRNA. אם חלבון מסוים מיוצר ומצוי בתא, נהוג לומר שמבוטא הגן המקודד אותו. ערך מורחב – בקרת גנים חלבון אחד יכול להשפיע על ייצור חלבון אחר בשני אופנים: הפעלה (activation) - חלבון א' מגביר את קצב הייצור של חלבון ב'. ייתכן גם שחלבון ב' כלל לא ייווצר ללא פעולת חלבון א'. דיכוי (repression) - חלבון א' מאט את קצב הייצור של חלבון ב' ויכול אף להפסיק כליל את הייצור שלו. עבודתם החלוצית של ז'ק מונו ופרנסואה ז'קוב על אופרון הלקטוז בשנת 1961 ביססה את המחקר בתחום בקרת השעתוק. מערכי DNA, המשמשים לבחינת ביטוי של גנים שונים, רגישים לבקרת שעתוק בלבד. עם זאת, בקרה מתבצעת גם בשלבים מאוחרים יותר של ייצור החלבון, לרבות שלבי התרגום השונים ושינויים בחלבון לאחר תרגומו (זרחון, מיתול וכו'). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. על מנת שתהליך השעתוק יתרחש על אנזים ה-RNA פולימראז להידבק לאזור מסוים על ה-DNA המצוי בדיוק לפני הגן המקודד את החלבון המיוצר. חלבון אחר יכול להדבק באזור זה וכך למנוע את הדבקת ה-RNA פולימראז. באופן זה תהליך השעתוק מופסק והחלבון לא יכול להיות מיוצר. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ברשת הגנטית הצמתים מייצגים חלבונים והקשתות המחברות ביניהם מייצגות השפעה של חלבון אחד על ייצור החלבון האחר. הקשתות הן לפיכן מכוונות. כמו כן יש צורך במספר סוגי קשתות על פי טיב יחסי הגומלין בין החלבונים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. רשתות גנטיות נחקרות הן ניסיונית והן תאורטית תוך שימוש במגוון מודלים: בוליאניים, דטרמיניסטיים ואקראיים. גישה מבטיחה מתחום הביולוגיה מערכתית מזהה מוטיבים חוזרים ברשתות גנטיות, המופיעים בשכיחות גבוהה יותר משניתן לצפות ברשת אקראית, ומנסה לעמוד על תפקידם. הפרופסורים נעמה ברקאי ואורי אלון תורמים לקידום מגמה זו במחקר העולמי. מעבר אותות ביולוגיה מערכתית אורי אלון, An Introduction to Systems Biology: Design Principles of Biological Circuits, 2006 ISBN 9781584886426
ברזל יצוק

ברזל יצוק (גם יַצֶּקֶת ברזל ו-יַצֶּקֶת, באנגלית: cast iron) הוא סגסוגת המכילה בעיקר ברזל ופחמן (בין 2.14% ל-6.67%), וכמויות קטנות של חומרים אחרים, כמו צורן (Si), מנגן (Mn), גפרית (S) וזרחן (P). לעיתים מוסיפים גם כרום, ניקל, ונדיום וחמרן להשגת תכונות פיזיקליות וכימיות רצויות. ברזל יצוק מאוד פריך בדרך כלל. הייצור השנתי של ברזל יצוק נאמד ב-781 מיליון טון, מתוכם 330 מיליון בסין[דרוש מקור]. מבדילים בין ברזל יצוק לבן, בו הפחמן נמצא בתרכובת צמנטיט (אנ') (Fe3C), וברזל יצוק אפור (בו הפחמן נמצא בגרפיט). כמו כן מבדילים בסוגי יצקות ברזל לפי אחוז הפחמן, וקלות התכתן: יצקת ברזל היפואוטקטית (2.14%–4.3% פחמן), יצקת ברזל אוטקטית (4.3% פחמן) ויצקת ברזל היפראוטקטית (4.4%–6.67%). הברזל היצוק שימושי מאוד בתעשייה: מיצרים ממנו מכונות ומתקנים לבתי חרושת, כולל: אריגה, טוויה, חיתוך מתכות במסגרייה, פסלים, מחבתות וכן כלים שונים. את הברזל היצוק מפיקים בכבשנים או תנורי יציקה, לרוב מברזל גולמי (pig iron). ברזל גולמי מופק ממינרלים עתירי תרכובות ברזל המצויים בעפרות מחצבים מתאימים. ההפקה הזו מתבצעת בכבשנים עצומים הקרויים תנורי רם. יצקת הברזל משמשת לעיתים כשלב ביניים לפני הפקת פלדה שבה אחוז הפחמן נמוך מ-2.14%, אך ניתן להפיק פלדה גם בתהליכים אחרים. ברזל יצוק, באתר אנציקלופדיה בריטניקה (באנגלית) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
בוסניה

בוסניה היא חבל ארץ באזור הבלקן (במזרח דרום אירופה), שבו התקיימו ישויות מדיניות שונות במהלך ההיסטוריה ועד ימינו. האם התכוונתם ל... בוסניה (אזור) – אזור גאוגרפי המרכיב יחד עם הרצגובינה את שטחה של מדינת בוסניה והרצגובינה בוסניה והרצגובינה – מדינה עצמאית משנת 1992 (התפרקה מיוגוסלביה הסוציאליסטית) המורכבת משתי ישויות מדיניות: הפדרציה של בוסניה והרצגובינה רפובליקה סרפסקה מלחמת בוסניה – מלחמה שהתרחשה בבוסניה והרצגובינה בשנות התשעים במסגרת התפרקות יוגוסלביה בוסניאקים – בני בוסניה והרצגובינה המחזיקים בדת האסלאם ישויות מדיניות בשם זה במהלך ההיסטוריה של בוסניה והרצגובינה ממלכת בוסניה – מדינה בבלקן שהתקיימה בימי הביניים, בשנים 1377–1463 איילט בוסניה – איילט (פרובינציה עות'מאנית) חשוב באימפריה העות'מאנית, שהתקיים בין השנים 1580–1864 בקצה המערבי של האימפריה, בשטח שהיום הוא שטחן של בוסניה והרצגובינה, וכן מרבית שטחן של סלאבוניה, ליקה ודלמטיה שבקרואטיה בוסניה והרצגובינה (קונדומיניום אוסטרו-הונגרי) – קונדומיניום (שלטון משותף) שכונן בעקבות סיפוחה של אוסטרו-הונגריה ב-1908 את חבל הארץ, שהיא כבשה ב-1878 לפי אמנת ברלין
תלות

האם התכוונתם ל... תלות במסלול – רעיון בכלכלה ובמדעי החברה המתייחס למקרים בהם אירועים או החלטות מהעבר מחייבים קבלת החלטות או אירועים מסוימים תלות גומלין מורכבת – גישה השייכת למסורת הנאו-ליברלית תלות גופנית – תלות גופנית או נפשית; מושג רפואי תלות הדדית – תלות הדדית במערכת יחסים תלות זונדה – תלות בהאכלה דרך צינורית/אנטארלית/חלופית תלות שיתופית – דפוס תמיכה לקוי במערכות יחסים, המאפשר התמכרות, בעיות נפשיות, חוסר בגרות וחוסר אחריות במתמטיקה, תלות בין איברים בקבוצה היא קשר כלשהו (הסתברותי, לוגי או אלגברי, במשוואה) ביניהם: תלות אלגברית – באלגברה, תלות בין איברים של שדה או אלגברה תלות ליניארית – באלגברה, תלות ליניארית בין איברים של מרחב וקטורי עצמאות – בלוגיקה מתמטית עצמאות של טענות במערכת אקסיומות נקראת לעיתים אי-תלות אי-תלות
אליהו זהבי

אליהו זהבי (11 בנובמבר 1923 - 16 באוקטובר 2006) היה כתב קול ישראל ומעריב בסקנדינביה. זהבי נולד בעיר עזה, עוד בתקופה בה הייתה קהילה יהודית בעיר. זהבי חי עם משפחתו בעיר עד למאורעות תרפ"ט, אז פונתה כל הקהילה ללוד. היה ממקימי קיבוץ חמדיה. מאז שנות ה-60 התגורר זהבי בקופנהגן ושימש ככתב קול ישראל ומעריב בסקנדינביה. בעבר היה זהבי גם חבר מערכת שבועון העולם הזה. זהבי פרסם מספר סיפורים קצרים ואף זכה בפרס הספרותי של עיתון הארץ על סיפורו "חלקת השדה". נפטר ב-16 באוקטובר 2006. ציווה את גופתו למחקר מדעי. עידן יוסף, העיתונאי אליהו זהבי הלך לעולמו, באתר News1 מחלקה ראשונה, 16 באוקטובר 2006 אליהו זהבי, דף שער בספרייה הלאומית ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
כסל

האם התכוונתם ל... כסל – מילה נרדפת למותן. עצם הכסל – העליונה שבעצמות האגן.
לצ'חומי

לֶצ'חוּמי (בגאורגית: ლეჩხუმი) הוא חבל ארץ היסטורי קטן במערב גאורגיה. גבולותיו: סוואנתי מצפון, רצ'ה ממזרח, אימרתי מדרום וסמגרלו ממערב. החבל משתרע על השטחים לאורך קטע זרימתם האמצעי של הנהרות ריוני וצחניסצקאלי ועל ערוץ נהר הלאג'אנורי. הלצ'חומים הם אחת הקבוצות האתניות שמרכיבות את העם הגאורגי ודוברים בניב מקומי של גאורגית. בחלוקה המנהלתית של גאורגיה אחרי עצמאותה ב-1991, לצ'חומי צורף אל חבל רצ'ה שממזרחו ואל חלקו הדרומי של שכנו הצפוני סוואנתי (סוואנתי תחתית) ליצירת המחוז רצ'ה-לצ'חומי וסוואנתי תחתית. בתחומו של מחוז זה, לצ'חומי משתרעת על נפת צאגרי ועל חלק מן השטחים של נפת אמברולאורי (שרובו רצ'אי). שטחים דרומיים יותר של החבל כלולים בנפת צק'לטובו שבמחוז אימרתי. בעת העתיקה ובראשית ימי-הביניים היה לצ'חומי ידוע בשם תאקוורי, ואילו במקורות ביזנטיים נקרא סקימניה. בנוסף לכך, תאקוורי היה גם שמה של הנסיכות המשותפת לרצ'ה וללצ'חומי, נסיכות תאקוורי, שהייתה חלק מממלכת אגריסי שבמערב גאורגיה. במאה ה-8 נסיכות תקוורי התפרקה לדוכסיות תקוורה, רצ'ה ואוקריבי (שהיו כולן חלק מממלכת אגריסי); בהמשך, דוכסות תקוורי, שהחלה להיקרא לצ'חומי, השיגה עצמאות. במאה ה-11 לצ'חומי הצטרפה לממלכה הגאורגית המאוחדת; לצ'חומי הוכפף במשך קיומה של הממלכה לדוכסויות אחרות במערבה - תחילה לדוכסות סוואנתי ולאחר מכן לרצ'ה. עם התפרקותה של הממלכה הגאורגית המאוחדת במאה ה-15, חבל צ'חומי סופח לממלכת אימרתי שנוסדה אז במערב גאורגיה; לצ'חומי נחשבה לנחלה אישית של מלכי אימרתי. בסוף המאה ה-17 מלך אימרתי, בגרט הרביעי, מסר את החבל לשר הלצ'חומי שלו - קַציַה צ'יכּובאני; בהמשך, דוכס סמגרלו הרחיב את נחלתו של צ'יכובאני על ידי העברת חלקו הצפון-מזרחי של סמגרלו לרשותו; הכוונה של דוכס סמגרלו הייתה לחזק את צ'יכובאני כדי שיהווה יריב למלך אימרתי; במקום זאת, באמצעות רציחת בני משפחת האצולה המגרלית (דדיאני), צ'יכובאני חיזק את המעמד של יורשיו בדוסכות. ב-1704 הוא הצליח להביא להכרזתו של נכדו, בז'אן, לדוכס סמגרלו; בז'אן עבר לסמגרלו ואימץ לעצמו את שם המשפחה של שושלת הדוכסים המגרלית - דדיאני. עם השתלטותה של משפחת צ'יכובאני על דוסכות סמגרלו, לצ'חומי ניתקה סופית מממלכת אימרתי וצורפה לדוכסות זו באופן בלתי-אמצעי. מלך אימרתי סולומון השני (1810-1792), שרצה לאחד את כל מערב גאורגיה תחת שלטונו, ניסה להשיב לממלכתו גם את הדוכסות של סמגרלו. שושלת דאדיאני המגרלית, שבאותה תקופה הונהגה על ידי צאצאיו של קַציַה הלצ'חומי, הגיבה בכך שבשנת 1803 חתמה עם האימפריה הרוסית על הסכם, שהפך אותה לבת-חסותו של הצאר. כאשר סולומון השני התמיד במאמציו לספח את דוסכות סמגרלו (ולצ'חומי בתוכה), הרוסים ניצלו את הקרע הפנימי בקרב הגאורגים, העניקו סיוע צבאי למגרלים ובשנת 1810 אף כבשו את ממלכת אימרתי. הדוכסות של סמגרלו המשיכה להתקיים תחת החסות הרוסית עד 1857 וסייעה לאימפריה הרוסית להשתלט על חבלים אחרים במערב גאורגיה. ב-1857, כאשר הדוכסות מיצתה את תפקידה, הרוסים ביטלו אותה והפכו לשליטים הבלתי-אמצעיים של סמגרלו. כך הפך לצ'חומי, יחד עם סמגרלו, לחלק מן האימפריה הרוסית. אחרי תום השליטה הרוסית והסובייטית בגאורגיה ב-1991, לצ'חומי הוא חלק מן הרפובליקה של גאורגיה. מדיה וקבצים בנושא לצ'חומי בוויקישיתוף
שיחות מלוכלכות

שיחות מלוכלכות (באנגלית: Crank Yankers) היא תוכנית מתיחות וקומדיית בובות טלוויזיונית אמריקאית, המשודרת ברשת קומדי סנטרל, מלבד העונה הרביעית ששודרה ברשת MTV2. הקולות של הבובות מדובבים על ידי קומיקאים מפורסמים מ"סטרדיי נייט לייב", כגון: ונדה סייקס, ג'ים פלורנטיין, סוזי אסמן, סופר דייב אוסבורן וטרייסי מורגן. מעלליה מתרחשים בעיירה דמיונית בשם יאנקרוויל. בעיירה הבובות מותחות אנשים אמיתיים בצורה גסה, ולעיתים אף אלימה. התכנית עלתה בבכורה ב-2 ביוני 2002 והסתיימה לאחר 4 עונות במרץ 2007. ב-11 בפברואר 2019 ג'ימי קימל הודיע בתוכניתו "ג'ימי קימל לייב" כי התכנית תחזור לאחר 12 שנים לעונה חמישית בת 20 פרקים. העונה החמישית עלתה ב-25 בספטמבר 2019 וסיימה את שידוריה ב-3 ביוני 2020. ב-5 במרץ 2020, הודיעה קומדי סנטרל כי התוכנית חודשה ל-20 פרקים נוספים בעונתה השישית והחדשה. בישראל, התוכנית משודרת בערוץ HOT קומדי סנטרל, ובעבר שודרה בערוץ yes Y. בסדרה קיימות דמויות משעשעות כגון: אד המיוחד (מדובב על ידי ג'ם פלורנטיין) - נער מצחיק ששואל כל הזמן שאלות מוזרות ומתלהב מכל דבר, מדובב על ידי ג'ים פלורנטיין, בן דודו הצעיר של בובי פלטשר. הדסה גוברמן - (דובבה על ידי שרה סילברמן) - תלמידת קולג' יהודית, בעונה השנייה מתגלה שהיא נולדה בישראל. גלאדיס מרפי - (דובבה על ידי ונדה סייקס) - אישה שחורה וקולנית אשר מביאה הרצאות מאכזבות על מין. טוני דלוג' - (מדובב על ידי בוב איינשטיין) בדמותו של הפעלולן סופר דייב אוסבורן, איש בעל פה גדול המועמד לנשיאות, ורוצה שכל הזמן יצביעו בשבילו. הרוזן ניילס סטנדיש - (מדובב על ידי טוני ברבריי) - הרוזן של יאנקרוויל ונוטה לציין סטיות מיניות כאלה או אחרות. אלמר היגינס - (מדובב על ידי ג'ימי קימל) - זקן יללן בן 85 שנוהג להתלונן פעמים רבות. דני - (מדובב על ידי דייוויד אלן גריר), מתקשר בדרך כלל כדי לברר מידע על אירוע או דברים אחרים וכל כמה שניות נוהג להקיא בפראות. בובי פלטשר - (מדובב על ידי ג'ם פלורנטיין) - צעיר בשנות ה-20, נוהג לשתות משקאות מוגזים ולשהק בטלפון וגם מעשן סמים. קאמי סמית - (מדובבת על ידי ליסה ארץ') - רקדנית אקזוטית בת 22, חולת מין. אתר האינטרנט הרשמי של שיחות מלוכלכות "שיחות מלוכלכות", במסד הנתונים הקולנועיים IMDb (באנגלית) "שיחות מלוכלכות", באתר Metacritic (באנגלית) "שיחות מלוכלכות", במסד הנתונים הקולנועיים KinoPoisk (ברוסית) "'Crank Yankers' Revival Gets Second Season at Comedy Central". The Hollywood Reporter. 5 במרץ 2020. נבדק ב-7 ביוני 2020. {{cite web}}: (עזרה)
וולטה עילית

הרפובליקה של וולטה עילית (בצרפתית: République de Haute-Volta), שכיום נודעת בשם בורקינה פאסו, הייתה מדינה מערב אפריקאית שהוקמה ב-11 בדצמבר 1958 כמושבה עם שלטון עצמי בתוך הקהילה הצרפתית. לפני שקיבלה אוטונומיה היא נקראה וולטה עילית הצרפתית, והייתה חלק מהאיחוד הצרפתי. ב-5 באוגוסט 1960 קיבלה עצמאות מלאה מצרפת. ב-4 באוגוסט 1984 שינתה וולטה העילית את שמה לבורקינה פאסו. השם וולטה עילית הצביע על כך שהמדינה מכילה את החלק העליון של נהר הוולטה. צבעי דגל המדינה התאימו לשמות שלושת היובלים העיקריים שלו: הוולטה השחור, הוולטה הלבן והוולטה האדום. הדגל היה זהה לזה של הקיסרות הגרמנית. וולטה עילית הצרפתית קיבלה עצמאות ב-5 באוגוסט 1960. הנשיא הראשון של המדינה, מוריס יאמאוגו, עמד בראש הברית לדמוקרטיה והפדרציה / העצרת הדמוקרטית באפריקה. חוקת 1960 קבעה את הבחירות על ידי זכות בחירה ישירה של הנשיא והאסיפה הלאומית לתקופה של חמש שנים. זמן קצר לאחר עלייתו לשלטון אסר יאמאוגו על כל המפלגות הפוליטיות למעט הברית לדמוקרטיה. במאי 1961 הודיעה וולטה עילית כי תצטרף לאיחוד של המדינות גאנה, גינאה, מאלי אולם איחוד זה לא מומש. ביולי 1961 הנשיא יאמאוגו ביקר בישראל, וכאות הוקרה הוחלט לקרוא לרחוב בשכונת קריית היובל בירושלים בשם "רחוב וולטה עילית". תומא סנקרה עלה לשלטון באמצעות הפיכה צבאית ב-4 באוגוסט 1983. אחר ההפיכה הוא הקים את המועצה הלאומית למהפכה (CNR), והכריז על עצמו כנשיא. בהנחיית סנקרה, המדינה שינתה את שמה ב-4 באוגוסט 1984, מוולטה עילית לבורקינה פאסו, שפירושה "ארץ האנשים הישרים". שינוי זה היה חלק מתהליך ה״אפריקניזציה" שהנהיג סנקרה, שנועד לנתק את המדינה מעברה הקולוניאלי. גם ההמנון הלאומי והדגל של וולטה הוחלפו באותה עת. בין השנים 1958–1960 הובלה הרפובליקה של וולטה עילית על ידי נציב עליון: מקס ברתט (11 בדצמבר 1958 עד פברואר 1959), פול מאסון (פברואר 1959 עד 5 באוגוסט 1960). בין השנים 1971–1987 הובלה רפובליקת וולטה עילית על ידי ראש ממשלה: ז'ראר קנגו אודראוגו (13 בפברואר 1971 עד 8 בפברואר 1974) תומא סנקרה (4 באוגוסט 1983 עד 14 באוקטובר 1987) שלושת הצבעים של דגל הלאום של וולטה עילית נובעים מכך שלוולטה שלושה חלקים: הוולטה השחורה, הוולטה הלבנה והוולטה האדומה. ההמנון הזה הוחלף מאז 1984 בהמנון חדש, דיטניה. מדינות חדשות קמות באפריקה, דבר, 19 במאי 1959 עוד ריפובליקה לאיחוד הצרפתי, למרחב, 12 בדצמבר 1958 משלחת שרים מוולטה עילית, על המשמר, 27 בספטמבר 1960 רענן ריין, וולטה עילית שינוי שם ושינוי תדמית, חדשות, 6 באוגוסט 1984 וולטה העילית תצטרף לאיחוד גאנה-גיניאה-מאלי, קול העם, 23 במאי 1961 יצא נשיא וולטה עילית - טכס־פרידה ממלכתי בנמל התעופה לוד, הארץ, 13 ביולי 1961 גדעון קוץ, הכדור חוזר לארגון לאחדות אפריקה, דבר, 13 באוקטובר 1983 דורותיאה הרצברג, הניו יורק טיימס, ארץ האנשים הישרים, באתר הארץ, 26 באוגוסט 2003
על מלי ולמה

על מלי ולמה היא תוכנית טלוויזיה לגיל הרך ששודרה בערוץ הילדים, בין השנים 1997–1998 בהנחייתו של טל מוסרי. יחד איתו הופיעו מלי הפרה הגדולה ולמה התנין הקטן המנהלים חנות שבה מבקרות כל חיות היער. חיות היער היו הינשוף המבולבל, החפרפרת והקיפוד שחיים במנהרה, והצוות, גורו וגוגול, שלימדו בריאות. את כל הבובות הפעילו אופירה ארכוני ואילן סביר. לפני מספר שנים, ערוץ הופ! שידר סדרה דומה, לאחר שערך מספר שינויים: הערוץ שינה את שם הקנגורו ל"גורה", והוסיף ארנב בשם "גולי" (גם הם בהפעלת אילן סביר). התוכנית הייתה במסגרת של להקה הנקראה "תהיו בריאים" כיום קיים ל"תהיו בריאים" רק אתר קטן אשר הוא חלק מאתר ערוץ הופ!. מלי- פרה. מנהלת החנות, הדמות המבוגרת בסדרה, דואגת ללמה ומספרת לו כל מיני דברים. למה- תנין. הדמות הילדותית בסדרה, סקרן ושובב שרוצה לדעת הכל. אוהב מאוד את הצבע הירוק ודברי-מתיקה. טל- הדמות האנושית היחידה בסדרה. גולם על ידי טל מוסרי. יחד עם למה הם שילבו את ציור האדמה של טל ואת ציור השמיים של למה ויצרו את הציור של "טלמה". יש לו מילת-קסמים מיוחדת ("צ'נגה מנגה"). פרופסור ינשוף- ינשוף חכם ומבולבל אשר תוצאותיו מביאות לו בעיות. למשל פעם אחת היה עליו לגלות, בלי להביט בציורים שעליהן, באיזו קופסה יש אגרוף שקופץ ובאיזו יש עוגה כאשר בשתיהן היה אגרוף שקופץ. קיפודי וחפרפרי- קיפוד וחפרפרת שחיים במאורה מתחת לחנות. זיווה וריבה- תולעים. הן חיות בקופסת קרטון ומשחקות אחת עם השנייה. (מופיעות בעונה הראשונה בלבד) גורו וגוגול- קנגורו ופיל. שני חברים טובים של מלי ולמה. בתוכנית הקודמת שלהם "המופע של גורו וגוגול" הם לימדו בריאות. חוזליטו- תוכי. כל הזמן מגיע לביתו של טל ומציק לו בלי הפסקה. הופיע במקור בסדרת הילדים "איץ ומיץ" בערוץ 2. פייפר- טייס. הגיע לאי בטעות ולאחר שמטוסו התרסק הוא התחיל להתיידד עם למה, גורו ושאר חברי האי (וגם קצת להציק להם). סבתא לולו- קופה. סבתא של למה (למרות שהם בעלי-חיים שונים לחלוטין), אשר דואגת לו. ז'ינה- פינגווינית. חברה חדשה שהגיעה מהקוטב. בהתחלה למה חשב שהיא זרה, אך מהר מאוד למד להתיידד איתה. המופע של גורו וגוגול "על מלי ולמה", במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
עץ הפיטפוזים

עץ הפיטפוזים הייתה תוכנית ילדים ישראלית ששודרה בשנת 2000 בערוץ הילדים. את התוכנית הנחתה יעל אבקסיס, הבובה הכתומה פיט (מיכאל וייגל) והפיטפוזים (מינדי טיאר ומיכאל וייגל). הפיטפוזים היו יצורים מוזרים שדיברו בחרוזים והמציאו "שטוזים" (שטויות בחרוזים) יוצאי-דופן. כברצועת-שידורים במהלך התוכנית שודרו תוכניות נוספות כגון "קיפר", "בוב הבנאי", "רחוב החיות 64", "מגי והמפלץ", "פרנקלין" ו"הדובון הקטן". את התסריטים כתבה הסופרת והמשוררת דתיה בן-דור. בימוי: מוטי אבירם. בשנת 2001 הופקה סדרת בת בשם "שעת הפיטפוזים", שנכתבה על ידי דתיה בן דור. בתוכנית זו הופיעו רק הפיטפוזים עם פינות חדשות (לדוגמה: פיטפוטי אותיות), שטוזים חדשים וקטעי קישור חדשים לסדרות הרצף. זו הייתה אחת משתי התוכניות האחרונות לפעוטות ששודרו בערוץ הילדים יחד עם סיפורי אולי ויולי בעקבות עלייתו של ערוץ הופ! בשנת 2000.[דרוש מקור] כיום אפשר למצוא את התכנית בBIGI רק עם קטעי הקישור וללא המעברונים. עץ הפיטפוזים, במיזם "אישים" לתיעוד היצירה הישראלית אביבה קרול, ‏רצועה לקטנטנים בערוץ הילדים, באתר גלובס, 7 ביוני 2000 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
הרברט ספנסר גסר

הרברט ספנסר גסר (באנגלית: Herbert Spencer Gasser;‏ 5 ביולי 1888 – 11 במאי 1963) היה פיזיולוג אמריקאי, זוכה פרס נובל. חלוץ בשטח הנוירופיזיולוגיה. מנהל מכון רוקפלר למחקר רפואי בין השנים 1935 – 1953. בשנת 1944 זכה בפרס נובל לפיזיולוגיה או לרפואה על מחקריו בתחום האותות החשמליים העצביים, יחד עם יוסף ארלנגר. גסר נולד בפלטסוויל, עיירה קטנה בוויסקונסין, להרמן וג'יין אליזבת'. אביו, שהיגר לארצות הברית מחבל טירול, הסב מקצועו מרוקחות לרפואה ועבד כרופא כפר. לאחר שסיים את לימודי התיכון בעיירת מולדתו הוא החל לימודיו באוניברסיטת ויסקונסין–מדיסון. בניגוד לרצון אביו סירב ללמוד רפואה וסיים לימודי תואר ראשון כללי בשנת 1910. לאחר מכן המשיך ללימודי תואר שני. בזמן לימודיו החליט להשתתף במספר קורסים בבית הספר לרפואה, ביניהם קורס מבוא לפיזיולוגיה אותו לימד פרופ' יוסף ארלנגר. גסר הלך שבי בקסמי הנושא והמרצה. הוא התקבל לעבודה באוניברסיטת ויסקונסין כעוזר מחקר בביוכימיה והשתכנע לפנות ללימודי רפואה. את לימודי הרפואה סיים באוניברסיטת ג'ונס הופקינס בשנת 1915. תוך כדי לימודיו ביצע מחקר בתחום קרישת הדם. הוא שב לאוניברסיטת ויסקונסין והחל להורות פרמקולוגיה. בשנת 1917 הזמין אותו מורהו, יוסף ארלנגר, לקבל משרת הוראה באוניברסיטת וושינגטון בסנט לואיס. עם הצטרפות ארצות הברית למלחמת העולם הראשונה, התגייסו גם גסר וארלנגר למאמץ המלחמתי וערכו מחקר על פגיעות הלם. בשנת 1918 החל מחקרו על רישום פעילות עצבית. בעזרת מגבר מיוחד וגלוונומטר ניסה לנטר אותות חשמליים עצביים. בשנת 1920 הצטרף ארלנגר למאמצי המחקר של גסר לתיעוד אותות עצביים. בשנת 1921 התמנה גסר לראש המחלקה לפרמקולוגיה באוניברסיטת וושינגטון אף על פי שעיקר עניינו במחקר היה בתחום הפיזיולוגיה. בשנת 1924 פרסם יחד עם ארלנגר לראשונה תוצאות ממחקריהם על אופי האותות החשמליים העצביים. בשנת 1931 עבר גסר לבית הספר לרפואה של אוניברסיטת קורנל בניו יורק. בשנת 1934 נבחר לאקדמיה הלאומית למדעים של ארצות הברית. בשנת 1935 החל גסר לנהל את מכון רוקפלר למחקר רפואי והפך אותו לאחד ממרכזי המחקר המובילים בתחום הנוירופיזיולוגיה. בשנת 1936 פרסם יחד עם ארלנגר אסופת הרצאות בנושא "האותות החשמליים של פעילות עצבית". החל משנת 1941 מיעט גסר לעסוק במחקר והתמקד בניהול המכון שבראשו עמד. בשנת 1944 הוכרז כחתן פרס נובל לפיזיולוגיה או לרפואה יחד עם מורהו ועמיתו למחקר יוסף ארלנגר על מחקריהם בתחום הפעילות העצבית. המברק מסטוקהולם המבשר על זכייתו בפרס הגיע אליו בעיצומה של ישיבה. על תחושותיו באותו רגע כתב בזיכרונותיו (בגוף שלישי): "התגובה המיידית הייתה חוסר אמון ולא התעלות נפש. הפיזיולוגיה של סיבי העצב נעשתה כה זרה לחשיבתו, עד שבסיום הישיבה הוא פרש לחדרו כדי לחדש את המגע עם הידע בתחום על ידי קריאת מאמריו שלו." Experimental Neurology, 10 (Suppl. 1, 1964):1-38 הפרס הוענק לו ולארלנגר בדצמבר 1945 בניו יורק וזאת עקב המלחמה שהשתוללה באירופה. בשנת 1953 הוא פרש לגמלאות אולם לא נטש את מחקריו במעבדה. הוא המשיך לחקור עד לשנת 1961 אז סבל מאירוע מוחי. מאז ועד מותו ב-11 במאי 1963, שהה בבית חולים בניו יורק. הוא נותר רווק כל חייו. גסר נבחר בשנת 1946 לחבר (שאינו בריטי) בחברה המלכותית של לונדון ולחבר באקדמיה השוודית המלכותית למדעים. הוא היה חבר גם באקדמיה למדעים של פינלנד, באקדמיה המלכותית לרפואה של בלגיה, זאת בין שלל התארים והעיטורים שקיבל במהלך חייו. מדיה וקבצים בנושא הרברט ספנסר גסר בוויקישיתוף הרברט ספנסר גסר, באתר פרס נובל (באנגלית) הרברט ספנסר גסר, באתר "Find a Grave" (באנגלית) הרברט ספנסר גסר, באתר אנציקלופדיה בריטניקה (באנגלית) לפי מקורות אחדים, ממוצא יהודי, אך הדבר שגוי כנראה
גינת ההפתעות

גינת ההפתעות הייתה תוכנית טלוויזיה לילדים, ששודרה בשנים 1993–1997 בערוץ הילדים. התוכנית נסובה סביב חייה של מיכל ינאי, ושל שני חבריה – שפיץ העכבר הערמומי והרגזן, וציפה הציפור התמימה והמצחיקה. בכל פרק, לשתי הבובות הייתה בעיה שונה ומיכל עזרה להן לפתור אותה באמצעות שירים, סיפורים ושיטות מקוריות יותר. בין השירים זכוּר "זומבו שוקו", ששרו מיכל, שפיץ וציפה. העונה הראשונה של התכנית הייתה תוכנית אירוח ופעלה כרצועת שידורים בשעות לפני הצהריים והערב. בעונה השנייה היו קטעים של התכנית ששודרו לפני התכנית ואחריה שבהם מיכל דיברה אל הצופים ליד שולחן בצורה של פרח ואף סיפרה להם סיפורים, ובין היתר גם גילמה שם דמות של ילדה קטנה. כל שירי התכנית בעונתה השנייה קובצו לספיישל בשם "מיכל בארץ הפלאות". בעונה האחרונה הוחלפה התפאורה כליל, בתפאורה אחרת. את שיר הפתיחה של התוכנית כתבה שירה גפן, הלחינה ורד שילוני וביצע אריאל זילבר. מיכל ינאי – היוותה את מרכז התוכנית. יעקב בר-און, ‏השחקן מאחורי הבובה: עמי ויינברג בריאיון לקראת החידוש של "פרפר נחמד", באתר מעריב אונליין, 18 באוגוסט 2021 ציפה הציפור (הופעלה על ידי איקי גלעד) – נפלה בגינת ההפתעות כאשר שברה עצם בכנף, הבריאה, אך החליטה להישאר בגינה. שפיץ קינא בקשר הטוב שלה עם מיכל, אך בסופו של דבר התיידד איתה. יחד עם מיכל ושפיץ השתתפה ציפה בשיר שהגיע למקום הראשון.[דרושה הבהרה]. באחד הפרקים מתגלה שהיא ציפור למחצה מכיוון שאביה ברווז. העץ – העץ היה דמות מרכזית בעונה הראשונה, וציפה גרה מעליו. לאחר מספר פרקים, נעלמה דמותו באופן מסתורי ללא הסבר בעלילה. בעונה האחרונה של גינת ההפתעות הוחלף העץ בעץ שבו יש חור שמשמש כבית מגוריה של ציפה. רוזינה: דמות שגילם ניר רון בעונה הראשונה של גינת ההפתעות. היה שכן תמוה שהתגורר ליד הגינה. יוסקה הפיראט: פיראט אותו שיחק צחי נוי, אשר ביקר בגינה בכמה פרקים בחלק השני של העונה השנייה כדי לשכנע את מיכל ינאי שתיתן לו שערה שלה, על-מנת שיוכל להוריד דמעה שנתקעה לו על הלחי, ואהב מאוד כסף. שר מפעם לפעם את "שיר הכסף". שמנדריק: קבלן שאותו גילם דוד דנינו בחלק הראשון של העונה השנייה, ניסה במספר פרקים לסלק את כל יושבי הגינה על מנת להקים תחתיה חניון. מונה שועלי: נוכלת שגולמה על ידי מיכל ינאי. הופיעה בעונה האחרונה של "גינת ההפתעות". "גינת ההפתעות", במיזם "אישים" לתיעוד היצירה הישראלית מילות השיר "גינת ההפתעות", באתר שירונט לקט משירי התוכנית, באתר יוטיוב
ספרינגר ספניאל אנגלי

ספרינגר ספניאל אנגלי (באנגלית: English Springer Spaniel) הוא כלב ציד שאוהב לשחק במשחקי "תפוס והבא". גובהו מגיע לכ-50 סנטימטר. משקלו נע בין 30-15 קילו. גזע ספניאל זה הוא ותיק יחסית ומופיע בציורים מהמאה ה-16. נראה שהוא מאבותיהם של גזעי ספניאל שונים, גזע הקוקר ספניאל למשל לא היה מוכר כגזע נפרד עד המאה ה-18. יש לו סיבולת כמעט בלתי מוגבלת והוא זקוק לפעילות רבה ולתרגול רב. בדומה לגזעים אחרים אשר פותחו לעשות עבודה מסוימת, הדגשים בכלב התצוגה תואמים את התכונות אותן רוצים להדגיש. כלבי התצוגה הזכרים שוקלים כ-23 ק"ג, ומשקלן של הנקבות הוא כ-18 ק"ג. כלבי העבודה קלים וקטנים יותר. צבעי פרוותם מגוונים- כשהצבעים חום, שחור ולבן הם השכיחים ביותר. מדיה וקבצים בנושא ספרינגר ספניאל אנגלי בוויקישיתוף ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.